เพิ่มพลังด้วยอาหาร นอนให้เต็มอิ่ม เรียนรู้กลวิธีเพื่อปลุกพลังในตัวเอง
อาหารเช้าเป็นเมื้อที่สำคัญที่สุดต่อพลังงานของร่างกายเลยนะ  อาหารเช้าช่วยให้ระบบเผาผลาญในร่างกายทำงานได้เป็นปกติและควรจะเป็นมื้อที่คุณยอมทุ่มทุนที่สุด อาหารเช้าจะเตรียมร่างกายคุณให้พร้อมสู้ไปทั้งวันเลยล่ะ นอกจากนี้ นักวิจัยยังพบว่าการรับประทานธัญพืชเป็นอาหารเช้าเบา ๆ ยังช่วยให้เรามีฮอร์โมนคอร์ติซอลที่ก่อให้เกิดความเครียดน้อยลงด้วยนะ  อย่างดอาหารเช้าแม้ว่าคุณจะกังวลเรื่องน้ำหนัก รับประทานอาหารเช้าให้เต็มอิ่ม รับประทานอาหารกลางวันมื้อเล็กลงหน่อย และรับประทานของว่างเป็นอาหารเย็น การรับประทานอาหารตอนเช้าน่ะดีกว่าการรับประทานอาหารตอนค่ำนะถ้าคุณอยากจะลดน้ำหนักน่ะ การรับประทานอาหารวันละสามมื้อโดยแต่ละมื้อห่างกันห้าถึงหกชั่วโมงจะทำให้ร่างกายต้องใช้พลังงานเยอะขึ้นในการย่อยจนทำให้ระดับน้ำตาลในเลือดแปรปรวนจนอาจจะถึงขั้นลดฮวบฮาบ ดังนั้น คุณต้องรักษาระดับน้ำตาลให้เลือดให้เสถียรไปทั้งวันไม่ใช่ปล่อยให้ขึ้น ๆ ลง ๆ นะ  รับประทานอาหารที่อยู่ท้อง. ในแต่ละมื้อย่อย ๆ คุณควรเลือกรับประทานคาร์โบไฮเดรต (ยิ่งเป็นคาร์โบไฮเดรตเชิงซ้อนจะยิ่งดี) ไม่ก็โปรตีนหรือไขมันที่ดีต่อสุขภาพ (เช่น โอเมก้าสาม หรือ ไขมันไม่อิ่มตัวเชิงเดี่ยว) อาหารเหล่านี้จะทำให้คุณไม่รู้สึกหิวไปหนึ่งถึงสองชั่วโมงหลังการรับประทานอาหารเลยล่ะ รับประทานอาหารปริมาณเท่า ๆ กันทุก ๆ สามถึงสี่ชั่วโมง เลือกรับประทานอาหารว่างที่ดีต่อสุขภาพระหว่างแต่ละมื้อ ของว่างที่ให้พลังงานแต่ดีต่อสุขภาพ ได้แก่:  ถั่ว มะกอก โยเกิร์ต ผลไม้สด พืชฝักตระกูลถั่ว ถึงการดื่มนิดหน่อยจะดีแต่ไม่ได้แปลว่าดื่มเยอะ ๆ จะดีกว่านะ ไม่เชื่อก็ลองไปคุยกับพวกคลั่งคาเฟอีนที่นอนหลับไม่พอตอนกลางคืนเพราะบริโภคคาเฟอีนเกินปริมาณที่พอดีกับสุขภาพดูสิ ปริมาณสูงสุดของการบริโภคคาเฟอีนในแต่ละวันควรอยู่ที่สองร้อยถึงสามร้อยมิลลิกรัมเท่านั้น การดื่มเกินกว่านี้จะทำให้คุณนอนตาค้างในตอนกลางคืนและลุกจากเตียงแทบไม่ขึ้นในตอนเช้า แพทย์และนักวิทยาศาสตร์ล้วนเชื่อว่าการดื่มน้ำคือสิ่งสำคัญที่ช่วยให้คนเราสุขภาพดีและกระปรี้กระเปร่าขึ้นในช่วงวัน แม้ว่าจะยังมีข้อถกเถียงอยู่บ้างว่าเราควรดื่มน้ำปริมาณเท่าไหร่กันแน่ในแต่ละวัน   ฝ่ายหนึ่งบอกว่าเราควรดื่มน้ำเพื่อที่จะได้รู้สึกเต็มอิ่มอยู่ตลอด เรียกได้ว่าดื่มทุกทีที่กระหายเลยก็ว่าได้ โดยเราต้องหมั่นสังเกตสีของปัสสาวะด้วย ถ้าเหลืองเกินไปก็ต้องรีบเติมของเหลวเข้าไปในร่างกาย โดยเฉพาะน้ำเปล่า ส่วนอีกฝ่ายบอกว่าคนเราควรดื่มน้ำประมาณ 2.2 ลิตร (สำหรับผู้หญิง) และ 3 ลิตร (สำหรับผู้ชาย) ในแต่ละวัน   รู้ไว้เลยว่าแอลกอฮอลล์หรือคาเฟอีนนั้นทำให้ร่างกายขาดน้ำ ดังนั้น คุณอาจจะต้องดื่มน้ำเยอะกว่าเดิมเพื่อชดเชย ถ้าคุณดื่มแอลกอฮอลล์หรือคาเฟอีนเป็นประจำแล้วล่ะก็ต้องระมัดระวังหน่อยนะ กากใยจะให้พลังงานช้าแต่สม่ำเสมอต่างจากคาร์โบไฮเดรตทั่วไป การบริโภคการใยจึงจะทำให้ร่างกายของคุณมีพลังงานไว้สำหรับทำงานนานกว่าเดิมนั่นเอง   อาหารที่อุดมกากใยซึ่งคุณอาจจะลองรับประทานจริงจังหรือรับประทานเล่น ๆ นั้น ได้แก่:  ธัญพืชสำหรับอาหารเช้า เช่น พวกรำข้าวผสมลูกเกดหรือข้าวโอ๊ตบดหยาบ   ถั่วหรือพืชฝักตระกูลถั่ว เช่น ถั่วดำ หรือถั่วแระญี่ปุ่น ข้าวโพดคั่ว แพร์หรือแอ๊ปเปิ้ลไม่ปอกเปลือก พาสต้าโฮลวีต คนเรามักกลัวที่จะรับประทานไขมัน ซึ่งก็พอมีเหตุผลอยู่ แต่ใช่ว่าไขมันทุกประเภทจะเหมือนกันไปซะหมด ยกตัวอย่างเช่น โอเมก้าสามและไขมันไม่อิ่มตัวเชิงเดี่ยวนั้นดีต่อสุขภาพและเปี่ยมไปด้วยพลังงานเลยล่ะ  กรดไขมันโอเมก้าสามซึ่งพบในถั่ว ปลา และน้ำมันผักบางประเภท เช่น คาโนลา นั้นจะช่วยทำให้อาหารที่คุณรับประทานเปี่ยมไปด้วยคุณค่าและยังช่วยทำให้คุณรู้สึกกระปรี้กระเปร่าอีกด้วยนะ ไฟที่ให้ความสว่างมาก ๆ นั้นจะรบกวนการปล่อยเมลาโทนินของร่างกายซึ่งเป็นฮอร์โมนที่จะบ่งบอกคุณว่าถึงเวลาเข้านอนแล้วและช่วยให้คุณนอนหลับได้   การหลีกเลี่ยงไม่ไปอยู่ในที่แสงจ้าในช่วงเวลาก่อนเข้านอนจะช่วยให้คุณนอนหลับง่ายและสนิทขึ้น   หรี่ไฟก่อนถึงเวลาเข้านอนซักหนึ่งชั่วโมง ควักเงินซื้อสวิตช์หรี่ไฟซะเลยหากคุณยังไม่มี แสงไฟอ่อน ๆ จะช่วยให้ร่างกายของคุณสร้างเมลาโทนินซึ่งจะช่วยให้คุณนอนหลับได้เร็วกว่าที่เคย ปิดหน้าจอคอมพิวเตอร์และโทรทัศน์หลังสองทุ่ม. ถ้าคุณมีปัญหาเรื่องการนอนแต่หัวค่ำ หน้าจอคอมพิวเตอร์และโทรทัศน์ก็เป็นศัตรูตัวฉกาจของคุณซะแล้วล่ะ ถ้าคุณมีความจำเป็นต้องใช้งานจริง ๆ ก็หรี่ไฟที่หน้าจอคอมพิวเตอร์ซักหน่อย แสงจะได้กระทบคุณน้อยลงไงล่ะ การเฝ้ารอว่าเมื่อไหร่นาฬิกาจะปลุกและกังวลว่าตอนนี้สายถึงไหนแล้วจะทำให้ไม่อาจนอนหลับได้อย่างสงบ ยิ่งคุณพยายามที่จะนอนหลับมาเท่าไหร่ก็จะยิ่งนอนหลับยากขึ้นเท่านั้นนะtips.html</ref> วิธีแก้: หันนาฬิกาปลุกไปทางอื่นคุณจะได้ไม่ต้องเผชิญหน้ากับมัน หรือถ้าจะให้ดี วางนาฬิกาปลุกไว้ที่อีกมุมนึงของห้องเลยก็ได้ คุณจะได้มองไม่เห็นและต้องลุกขึ้นจากเตียงเพื่อไปกดปุ่มปิดในตอนเช้าไงล่ะ การนอนซุกกับคนรักในตอนกลางคืนนั้นอาจให้ผลร้ายได้เพราะนักวิจัยได้ค้นพบว่าคนที่นอนร่วมเตียงกับคนรักนั้นมักตื่นขึ้นมากลางดึก ถูกรบกวนการนอนอย่างรุนแรงและมักพักผ่อนได้ไม่เต็มอิ่ม  ถ้าคุณทุกข์ทนกับความอ่อนเพลียเรื้อรัง ลองคุยกับคนรักดูเพื่อขอแยกห้องนอนอย่างน้อยสองสามคืนต่อสัปดาห์ดูสิ  อย่าให้สัตว์เลี้ยงมาร่วมเตียงด้วย. ผลการศึกษาของคลินิกมาโยเพื่อเยียวยาปัญหาการนอนหลับพบว่าเจ้าของสัตว์เลี้ยงถึง 53%  ที่นอนร่วมเตียงกับสัตว์เลี้ยงถูกรบกวนการนอนอย่างรุนแรงในช่วงเวลากลางคืน ผลการศึกษายืนยันว่าคนที่ชอบดื่มเครื่องดื่มแอลกอฮอลล์ก่อนเข้านอนมีโอกาสสูงกว่าที่จะตื่นกลางดึกเมื่อร่างกายขจัดแอลกอฮอลล์เสร็จสิ้นแล้ว เมื่อคุณมีสติครบถ้วน ระบบประสาทรอบนอกจะสั่งการให้หัวใจเต้นช้าลงจนทำให้คุณนอนหลับเต็มอิ่ม แต่เมื่อร่างกายคุณจัดการกับแอลกอฮอลล์ ระบบประสาทซิมพาเทติกจะไม่หยุดให้ระบบประสาทรอบนอกทำงานจนทำให้คุณรู้สึกเหนื่อยกว่าปกติ ต่างจากเวลาที่คุณนอนหลับได้เอง ถ้าคุณพยายามจะนอนซัก 15 นาทีแล้วแต่ยังไม่ยอมหลับก็เลิกพยายามซะ ลุกออกจากเตียงมาอ่านหนังสือ เขียนหนังสือ หรือทำกิจกรรมอะไรก็ได้ให้ตัวเองผ่อนคลาย (จำไว้ว่าห้ามเปิดจอสว่าง ๆ หรือเปิดโทรทัศน์เด็ดขาด!) หากคุณนอนไม่หลับและพยายามอย่างหนักเพื่อที่จะหลับให้ลง คุณอาจจะเกิดวามเครียดจนทำให้คุณตื่นนานกว่าเดิมซะอีก พอทำกิจกรรมต่าง ๆ เสร็จแล้วก็ลองพยายามนอนอีกครั้งดูนะ อากาศเย็น ๆ จะช่วยให้ร่างกายนอนหลับได้ดีขึ้น นั่นเป็นเพราะอุณหภูมิเย็น ๆ นั้นช่วยทำให้ระดับอุณหภูมิแกนของร่างกายต่ำลงจนทำให้คุณรู้สึกง่วงนั่นเอง   อุณหภูมิที่เหมาะสำหรับการนอนหลับคือเท่าไหร่? นักวิทยาศาสตร์กล่าวว่าอุณหภูมิเย็น ๆ ที่อยู่ระหว่าง 60 ถึง 68 องศาฟาเรนไฮต์นั้นเหมาะที่สุดสำหรับการนอนหลับ  มีผลการศึกษายืนยันว่าพวกที่มักนอนไม่หลับนั้นมีอุณหภูมิแกนของร่างกายสูงกว่าก่อนเข้านอน   ถ้าคุณมีปัญหาการนอน ลงลดอุณหภูมิในห้องให้ค่อนข้างต่ำและแช่เท้าไว้ในน้ำร้อนดูสิ  น้ำร้อนจะช่วยคลายหลอดเลือด ทำให้อุณหภูมิภายในร่างกายไหลเวียนได้ดีขึ้นนะ การอาบน้ำฝักบัวก็ช่วยได้อยู่นะ การสาดน้ำเย็น ๆ เข้าหน้าเป็นวิธีปลุกพลังในตัวเองที่ใคร ๆ เค้าทำกันมานานแล้วล่ะ เรียกได้ว่าการบำบัดร่างกายด้วยน้ำนั้นให้ผลดีและทำให้สบายตัวที่สุดเลย ถ้าคุณใส่ชุดนอน กางเกงวอร์ม หรือล่อนจ้อนทั้งวัน คุณอาจจะทำให้สมองหลงคิดว่าวันนี้ทำตัวขี้เกียจได้ การแต่งกายตามปกติจะบอกร่างกายว่ายังมีอะไรมากมายที่ต้องทำ มีคนมากมายที่คุณต้องไปพบและมีความสุขอีกล้นเหลือรอให้คุณได้ลิ้มรส เราต่างรู้กันว่ากางเกงวอร์มน่ะใส่สบายแค่ไหน แต่เมื่อถึงเวลาต้องลุกออกจากเตียงและทำตัวกระปรี้กระเปร่า กางเกงวอร์มไม่ได้ช่วยสร้างเสริมพลังงานอย่างที่คุณหวังหรอกนะ เหตุผลที่คนเราเก็บปัญหากวนใจไว้กับตัวเองนั้นเป็นเพราะเราไม่อยากรบกวนคนอื่น กลัวว่าคนอื่นจะตัดสินเรา หรือแค่ไม่มีเวลาระบายความรู้สึกแย่ ๆ ออกมา การไม่สามารถหาโอกาสเหมาะ ๆ เพื่อระบายอารมณ์ที่เกิดจากปัญหาต่าง ๆ ออกมาได้นั้นจะทำให้คุณเปลืองพลังงานมากเลยล่ะ   พูดคุยกับเพื่อนสนิท บอกความในใจให้คนที่คุณไว้ใจได้ฟัง ปลดปล่อยอารมณ์ออกมา เชื่อใจคนที่คุณจะเล่าความลับต่าง ๆ ให้ฟังว่าคน ๆ นั้นใส่ใจและอยากช่วยเหลือคุณ หรืออย่างน้อยที่สุดก็พร้อมจะฟังสิ่งที่คุณอยากพูด การกำจัดความกังวลด้วยวิธีนี้จะทำให้คุณเครียดน้อยลงและมีพลังงานเหลือนานกว่าเดิม เขียนระบายความรู้สึกลงสมุดบันทึกทุกวัน. ถ้าคุณไม่มีคนที่ไว้ใจพอจะบอกความลับได้ สมุดบันทึกอาจจะเป็นตัวตายตัวแทนที่เหมาะที่สุดแล้ว เขียนความรู้สึก ความหวัง ความฝันลงไปในสมุดซะ การเขียนทุกอย่างลงบนกระดาษอาจจะทำให้คุณรู้สึกผ่อนคลายและรู้สึกเปลี่ยนไปได้อย่างน่าประหลาดใจเลยล่ะ ไม่ว่าจะเป็นเพลงคลาสสิคของบีโธเฟ่นหรือเพลงร็อคแบบสุด ๆ ก็อาจช่วยขับอารมณ์ได้ทั้งนั้น หนึ่งในผลการศึกษาเร็ว ๆ นี้พบว่าคนที่ชอบฟังเพลงขณะวิ่งนั้นวิ่งได้เร็วกว่าคนที่ไม่ได้ฟังนะ  ลองรวบรวมเพลงโปรดใส่ซีดีเอาไว้ฟังตอนที่คุณต้องการปลุกพลังในตัวเองดูสิ การออกกำลังกายนั้นเป็นอะไรที่ใกล้เคียงยาวิเศษที่สุดแล้ว การออกกำลังกายช่วยทำให้สุขภาพและอารมณ์ดีขึ้นและยังช่วยให้คุณนอนหลับได้ดีกว่าเดิมแถมยังรู้สึกมีพลังมากขึ้นด้วย ถ้าคุณไม่ได้ออกกำลังกายเป็นประจำ ลองพยายามหาเวลาออกกำลังกายในแต่ละวันซักหน่อย การเดินวันละสามสิบนาทีอาจทำให้สุขภาพคุณดีขึ้นและมีพลังงานล้นเหลือกว่าเดิมได้อย่างไม่น่าเชื่อเลยล่ะ  หาเวลาออกกำลังกายในที่ทำงาน. โดยคุณอาจนั่งลงบนลูกบอลสำหรับออกกำลังกายแทนที่จะนั่งบนเก้าอี้ทำงาน ยืดเส้นยืดสายหน้าคอมพิวเตอร์หรือแบ่งเวลาออกไปเดินเล่นในช่วงพักกลางวัน การทำงานในออฟฟิศไม่ใช่ข้ออ้างที่คุณจะไม่ออกกำลังกายนะ การเป็นคนมีน้ำใจและคิดถึงคนอื่นบ้างจะช่วยทำให้คุณอารมณ์ดีขึ้น พอใจกับชีวิตมากขึ้น และมีพลังงานเยอะกว่าเดิมด้วย  ลองหาทางช่วยเหลือคนที่ไม่มีโอกาสเท่าคุณในสังคมเพื่อที่จะได้อารมณ์ดีและมีพลังเยอะกว่าเดิมดูสิ
อย่าลืมรับประทานอาหารเช้าแม้ว่าจะไม่หิวก็ตาม. รับประทานอาหารทุก ๆ สี่ชั่วโมงเพื่อป้องกันไม่ให้น้ำตาลในเลือดเป็นลิ่มหรือลดต่ำลง. อย่าบริโภคคาเฟอีนเยอะเกินไปในช่วงบ่าย. รักษาปริมาณน้ำในร่างกายด้วยการดื่มน้ำให้เพียงพอในแต่ละวัน. เพิ่มกากใยในอาหาร. รับประทานไขมันที่ดีต่อสุขภาพให้เพียงพอ. ปิดไฟที่สว่างจ้าหรือจอโทรทัศน์หลังสองทุ่ม. อย่าเอาแต่จ้องไปที่นาฬิกาปลุก. ลองนอนคนเดียวดู. อย่าดื่มเหล้าก่อนเข้านอน. ถ้าคุณนอนไม่หลับก็เลิกพยายามซะ. นอนหลับในอุณหภูมิต่ำ ๆ. สาดน้ำเย็นเข้าหน้า. แต่งตัวรับความสำเร็จ. กำจัดความรู้สึกเชิงลบด้วยการระบายมันออกมาซะ. ฟังเพลงซะ. อย่าลืมออกกำลังกายซะบ้าง. ลองหาทางช่วยเหลือคนอื่นไม่ว่าจะเรื่องเล็กหรือเรื่องใหญ่.
https://www.wikihow.com/Get-More-Energy https://www.wikihow.com/Get-More-Energy https://www.wikihow.com/Get-More-Energy
Fueling Up With Diet Turbocharging Your Sleep Learning Pick-Me-Up Tricks